Paguluses olemise tee
587. aastal eKr ründas Jeruusalemma Babüloonia impeerium.
Aasta hiljem linn ja tempel rüüstati ning põletati.
Tuhanded iisraellased võeti nende kodudest ja paigutati ringi Paabelis.
Neist said pagulased.
Nüüd on nad vähemus ja neid ümbritseb uus kultuur uute jumalatega.
Mõned iisraellased otsustasid Paabelile vastupanu osutada, mässates või eemaldudes
Teised andsid alla, võttes omaks Paabeli eluviisid ja jumalad
Võib arvata, et need on ainsad kaks võimalust.
Aga prohvet Jeremija käskis neil teha hoopis midagi muud ja üllatavat:
kohaneda, ehitada maju, istutada aedasid, luua perekondi ja kõige üllatavamalt,
taotleda Paabeli head käekäiku ning palvetada Paabeli eest.
Seega, see on nagu kolmas tee.
Jah, see ei ole kompromiss ega mäss.
Kuidas see välja näeb?
Piiblis on terve raamat, mis uurib seda küsimust -
Taanieli raamat
Taaniel oli üks iisraellastest, kes oli Paabeli pagenduses
Kuna Taanielil oli kuninglik päritolu ja haridus,
võeti ta koos mõnede sõpradega Paabelisse, et töötada kuningakojas.
Töötada vaenlase heaks?
See oleks kompromiss.
Või nad võiksid võita kuninga usalduse ja võtta ta maha seespoolt.
Seda võiks oodata.
Aga selle asemel võtavad nad kuulda Jeremija nõu ja valivad kolmanda tee.
Nad teenivad Paabeli kuningat, võttes vastu babüloonia nimed ja isegi riietumisstiili.
Niisiis, nad taotlevad Paabeli head käekäiku...
Kuid kas nad seda tehes ei loobu lihtsalt oma pärandist?
See võib tunduda nii, kuid tegelikult ei loobu.
Edasi lugedes on raamatus kohad, kus nad tõmbavad piiri.
Nad valivad ustavuse oma Jumala vastu ja seisavad vastu Paabeli mõjule.
Nagu näiteks?
Näiteks siis, kui neil kästakse kummardada Paabeli ebajumalat,
ja olla truu kuningale nagu ta oleks jumal.
Oh, nad ei lähe nii kaugele.
Just! Siin näete nende tõelist lojaalsust.
See eeldab neilt Paabeli ebajumalateenistuse, ülbuse ja ebaõigluse kritiseerimist.
Aga nad teevad seda vägivallata, ohverdades oma elu.
Seepärast Jumal kaitseb Taanielit ja tema sõpru, et nad olid ustavad.
Niisiis teenisid nad Paabelit, taotlesid selle heaolu, kuid nende lojaalsus oli alati Jumalale.
Jah! Seda nägi Jeremija ette.
Pagendus on segu lojaalsusest ja ka õõnestamisest.
Seega, nad on endiselt pagendatud.
Aga kas Taaniel ja tema sõbrad ei igatse koju?
Jah. Tegelikult uskus Taaniel, et Jumal saadab valitseja, kes kukutab Paabeli
ja loob tõelise rahu riigi.
Millal ta arvas selle valitseja tulevat?
Esialgu mõtles ta, et tema enda eluajal.
Aga siis oli tal unenägu, milles tuleb pärast Paabelit järgmine rõhuv kuningriik.
Siis järgmine... ja siis veel järgmine.
Niisiis Paabel langes.
Ja iisraeli rahvas sai koju tagasi minna.
Aga nüüd juhivad neid Paabeli järeltulijad.
Nad säilitasid pagenduses olemise mõtteviisi,
oodates oma tõelise kodu tulemist nendeni.
Nad jätkasid sama lojaalsuse ja õõnestamise tava, mis tahes Paabeli uue versiooni puhul.
See viib meid Jeesuse ajani.
Tema aja impeerium oli Rooma, mida valitses keiser.
Mõned iisraellased tahtsid vastu seista,
teised aga andsid alla ja võtsid vastu Rooma kultuuri ja selle jumalaid.
Aga vaata, kuidas Jeesus jätkab Taanieli õõnestavat lojaalsust.
Nagu, kui ta ütles: "On kohane maksta maksud keisrile. Andke tagasi talle tema mündid."
Aga siis ta ütles: "Ärge ajage segi keisrit ja Jumalat!
Jumal on see, kes väärib kogu teie elu ja truudust".
Niisiis, Jeesuse tee on samuti segu lojaalsusest ja õõnestamisest.
Jah! Ta õpetas oma jüngreid armastama ja isegi õnnistama oma vaenlasi.
Kuid ta ka vahistati, sest ta rääkis Jeruusalemma ja Rooma korrumpeerunud juhtide vastu.
Ta kritiseeris nende ebajumala- teenistust ja see maksis talle elu.
Aga Jumal päästis ta, äratades ta surnuist rahvaste tõeliseks kuningaks.
Kuningas, keda Taaniel oli oodanud.
Just! Ja Jeesus lubas, et ühel päeval valitseb tema kuningriik.
Niisiis, kuni selle ajani elavad tema järgijad teatud mõttes pagenduses.
Jah, seepärast kutsub apostel Peetrus Jeesuse järgijaid "välismaalasteks" ja "pagendatuteks".
Ta õpetas neid austama mis tahes kohalikku võimu, kus te elate ning austama ja armastama kõiki inimesi.
Aga siis meenutab ta neile, et see pole nende tõeline kodu.
Nad elavad ikka veel Paabelis.
Aga... nad ei ela Paabelis.
Paabelit ei eksisteeri enam!
Tõesti?
Piiblis on Paabelist kujunenud sümbol, mis kirjeldab kõiki inimlikke institutsioone
mis nõuavad ustavust oma ebajumalikule hea ja kurja ümbermääratlemisele.
Okei, nii et me kõik elame ja töötame Paabelis.
Kuidas ma taotlen Paabeli heaolu, kui minu ustavus on kellelegi suuremale?
Jah, Jeesuse järgijaid kutsutakse elama selles pinges lojaalsuse ja õõnestuse vahel.
See ongi "paguluses olemise tee".